Lå tre dager i bilvrak med sin døde kjæreste
Politiet i Skottland fikk sist søndag melding om en trafikkulykke på M9 i nærheten av Stirling. Ifølge politiet var det en erfaren ansatt som tok i mot meldingen, men av en eller annen grunn ble den aldri fulgt opp. Onsdag denne uken ble paret funnet i bilvraket. John Yuill var da død. Ifølge Telegraph døde han trolig momentant i ulykken. Lamara Bell var alvorlig skadet, men fortsatt i live. Hun blir fortsatt holdt i kunstig koma på Queen Elizabeths universitetssykehus i Glasgow. Ifølge familien har hun hjerneblødning og nyreskader, skriver avisen. Paret ble meldt savnet av venner etter at de ikke kom tilbake fra en campingtur, og politiet gikk først ut med en etterlysning. Ifølge BBC var Bell ved bevissthet da hun ble funnet av to brannmenn på onsdag. Det er nå satt i gang en gransking for å avdekke hvorfor meldingen om trafikkulykken aldri ble fulgt opp, og Stephen House, øverste politisjef i Skottland, gikk fredag ut med en offentlig beklagelse til parets familier. – Det første jeg vil be om unnskyldning til familiene til John Yuill og Lamara Bell og til folket i Skottland for denne tjenestefeilen. Alle i politiet i Skottland føler dette på det dypeste, skriver House, som mener politiet har sviktet begge familiene.
Politiet fikk melding om trafikkulykken, men rykket aldri ut. Da John Yuill (28) og kjæresten Lamara Bell (25) ble funnet i bilvraket etter tre dager, var han død og hun alvorlig skadet. ut. Da John Yuill (28) og kjæresten Lamara Bell (25) ble funnet i bilvraket etter tre dager, var han død og hun alvorlig skadet.